Rikunarita-ORG/Wikinium huggingface dataset:
# Statiner

**Statiner** (HMG-CoA-reduktasehemmere) er betegnelsen på legemidler som benyttes for å redusere blodets innhold av kolesterol med formål å forebygge aterosklerose (åreforkalkning). Nyere norsk forskning viser at behandlig med statiner øker levetiden for pasienter med kronisk obstruktiv lungesykdom (KOLS)..

Statiner hemmer virkningen av enzymet hydroksymetyl-glutaryl-koenzym A-reduktase som er det hastighetsbestemmende enzym i kolesterolsyntesen. Kolesterolsyntese foregår i alle kroppens celler, men det kolesterol som tilføres blodbanen stammer hovedsakelig fra leveren. Statiner tilføres i tablettform. De brukes hovedsakelig av personer med arvelig forhøyet kolesterolnivå i blodet og personer med tidligere gjennomgått hjerte- og karsykdom eller med økt risiko for å utvikle slik sykdom. Statiner må forskrives av lege. Det er vist i flere kontrollerte studier at statiner forsinker utviklingen av arterisklerose og derved virker livsforlengende. Forskningen er imidlertid ikke entydig. Ifølge en metastudie fra det anerkjente Cochrane Library, mangler det vitenskapelige bevis for at slike medisiner reduserer risikoen for å dø av hjerte/karsykdommer - med mindre man har påvist hjerte/karlidelser. Forskerne har gjennomgått 14 publiserte studier med tilsammen 34 272 deltakere .

Ettersom produksjonen av kolesterol skjer når man sover, blir effekten av statiner størst dersom de tas på kvelden.

400 000 mennesker i Norge bruker i 2008 ulike typer statiner, blant dem simvastatin. Om lag 10 000 bruker Ezetrol som kom på markedet cirka i 2002, men statiner har vært på markedet i 20 år.. Det amerikanske legemiddelverket (FDA) gikk i 2011 ut med en advarsel om at simvastatin som alle andre legemidler kan gi bivirkninger, i sjeldne tilfeller alvorlige. De uttalte også at det var manglende bevis for reduksjon av dødsrisiko for pasienter uten hjerte- og karlidelser
I forbindelsen med dette uttalte Professor ved Oslo universitetssykehus at det var liten grunn til å frykte medisinen og at bruken var bra for folkehelsa.

Ezetrol blokkerer absorberingen av kolesterol i magen, statiner blokkerer produksjonen av kolesterol i leveren og øker antall LDL-reseptorer i lever. Det er meningen å kombinere Ezetrol med statiner i en eventuel behandling.

## Eksempler på statiner

* Atorvastatin
* Fluvastatin
* Lovastatin
* Pravastatin
* Simvastatin

## Referanser

|  |  |
| --- | --- |
|  | **Helsemessige forbehold**: Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |

Denne artikkelen er en **spire**. Du kan hjelpe Wikipedia ved å utvide den.
# Mydriasis

Utvidet pupill
**Mydriasis** er det medisinske uttrykket for pupillutvidelse på grunn av sykdom, trauma eller medisiner. Tilstanden kan være uttrykk for lokal sykdom i øyet (f.eks. etter øyeskade) eller sykdom i nervesystemet (f.eks. lammelse av 3. hjernenerve). Den kan også skyldes medikamenter som atropin, adrenalin, amfetamin.

Det motsatte av mydriasis er miosis, pupillesammentrekning.

## Kilder

* Mydriasis i Store Medisinske Leksikon
# Allel

*Se også: Allele (band)*
**Alleler**, eller **genvarianter**, er to eller flere varianter av samme gen med en bestemt plass (locus) i kromosomet. Ulike alleler kan gi opphav til ulike fenotyper (framtoningspreg, utseendetype), men det meste av genvariasjonen gir ikke opphav til varierende fenotypiske trekk. Enkelte egenskaper hos organismer skyldes bare ett allelpar (enkle trekk), mens andre egenskaper uttrykkes av flere allelpar (komplekse trekk). På DNA-nivå kan et allel ta ulike former, for eksempel variasjoner i en enkelt base (Enkeltnukleotidpolymorfi, SNP) eller som ulike repetisjoner av korte DNA-sekvenser (mikrosatellitter).

Hos diploide organismer opptrer kromosomene parvis, slik at et individ har mulighet til å ha to alleler av et gen (heterozygoti). Dersom samme allel opptrer i begge kromosomer, er individet homozygot.

Kombinasjonen av ulike allelvarianter er individets genotype. Fenotypen avhenger av om genotypen uttrykkes i dominant og recessiv arv, ufullstendig dominans, kodominans, epistasi eller pleiotropi.

## Se også

* Homozygot
* Heterozygot
* Genotype
* Haplotype

## Litteratur

* Madigan, Michael T.; Martinko, John M.; Stahl, David A.; Clark, David P.; Brock, Thomas D. (2012). *Brock Biology of Microorganisms* (13 utg.). Boston, Mass. Pearson. ISBN 032173551X.
* Alberts, Bruce (2014). *Essential Cell Biology* (4 utg.). New York. Garland Science. ISBN 9780815344551.
* Alberts, Bruce; Wilson, John H.; Hunt, Tim (2015). *Molecular biology of the cell* (6 utg.). New York. Garland Science.
* Sadava, David E. (2008). *Life : The Science of Biology* (8 utg.). Sunderland, Mass. Sinauer Associates.

Denne artikkelen er en **spire**. Du kan hjelpe Wikipedia ved å utvide den.
# IAST

**The International Alphabet of Sanskrit Transliteration** (**IAST**) er en populær norm for
entydig translitterasjon av indiske skriftspråk.

IAST er det mest populære normen for gjengivelse av sanskrit og pali med latinske bokstaver. Det brukes ofte i trykte publikasjoner, og ettersom Unicode-fonter har blitt mer tilgjengelige, brukes det i økende grad også i elektroniske tekster.

IAST bygger på et translitterasjonssystem som ble etablert på den internasjonale orientalistkongressen i Athen i 1912. Systemet muliggjør en entydig translitterasjon fra devanagari og andre indiske skriftspråk, og representerer således ikke bare fonemene i sanskrit, men tillater også fonetisk transkripsjon (for eksempel er visarga, ḥ, en allofon av *r* og *s* i slutten av et ord).

Tegnene i IAST-systemet (både små og store bokstaver) er som følger, vist med tilsvarende devanagari-tegn og fonetiske verdier i IPA.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| अ [ə] a  A | आ [ɑː] ā  Ā | इ [i] i  I | ई [iː] ī  Ī | उ [u] u  U | ऊ [uː] ū  Ū | ऋ [ɹ̩] ṛ  Ṛ | ॠ [ɹ̩ː] ṝ  Ṝ | ऌ [l̩] ḷ  Ḷ | ॡ [l̩ː] ḹ  Ḹ | vokaler |

|  |  |  |  |  |
| --- | --- | --- | --- | --- |
| ए [eː] e  E | ऐ [aːi] ai  Ai | ओ [oː] o  O | औ [aːu] au  Au | diftonger |

|  |  |
| --- | --- |
| अं [ⁿ] ṃ  Ṃ | anusvara |
| अः [h] ḥ  Ḥ | visarga |

|  |  |  |  |  |
| --- | --- | --- | --- | --- |
| velarer | palataler | retroflekser | dentaler | labialer |
| क [k] k  K | च [c] c  C | ट [ʈ] ṭ  Ṭ | त [t̪] t  T | प [p] p  P | ustemte lukkelyder |
| ख [kʰ] kh  Kh | छ [cʰ] ch  Ch | ठ [ʈʰ] ṭh  Ṭh | थ [t̪ʰ] th  Th | फ [pʰ] ph  Ph | aspirerte ustemte lukkelyder |
| ग [g] g  G | ज [ɟ] j  J | ड [ɖ] ḍ  Ḍ | द [d̪] d  D | ब [b] b  B | stemte lukkelyder |
| घ [gʰ] gh  Gh | झ [ɟʰ] jh  Jh | ढ [ɖʰ] ḍh  Ḍh | ध [d̪ʰ] dh  Dh | भ [bʰ] bh  Bh | aspirerte stemte lukkelyder |
| ङ [ŋ] ṅ  Ṅ | ञ [ɲ] ñ  Ñ | ण [ɳ] ṇ  Ṇ | न [n] n  N | म [m] m  M | nasal |
|   | य [j] y  Y | र [r] r  R | ल [l] l  L | व [v] v  V | halvvokaler |
|   | श  [ɕ] ś  Ś | ष [ʂ] ṣ  Ṣ | स [s] s  S |   | sibilanter |
| ह [ɦ] h  H |   |   |   |   | stemt frikativ |

Autoritetsdata
# Grunnflate

Grunnflata i en heksagonalt prisme er et heksagon.
En **grunnflate** er i geometri det plane flatestykket som et prisme, en pyramide, et sylinder eller en kjegle hviler på. For eksempel er grunnflata i et sylinder en sirkel, og grunnflata i en kube er et kvadrat.

## Referanser

Denne artikkelen er en **spire**. Du kan hjelpe Wikipedia ved å utvide den.
Autoritetsdata
# Treverk

Treverk kan kappes til rette planker som igjen kan brukes til f.eks. gulv.
**Treverk** eller **trevirke** er en betegnelse på tre som materiale og råstoff for foredling, bearbeiding og bruk.

Brenselsved regnes også som et treverk. Her er tørking og eventuell klyving den eneste foredlingen som skal til.

For utendørs bruk impregnerer man gjerne treverket slik at det skal bli mer motstandsdyktig mot råte. De fire hovedtypene impregnert treverk er salt-, kreosot-, tinnorganisk og klorfenol-impregnert. Alle disse metodene gjør treverket giftig, og impregnert treverk bør derfor ikke brennes annet enn i spesielle anlegg med rensing av røyken.

Man har rett til å få vite opprinnelsesland for treverket man kjøper, noe som kan være relevant for helse og miljø.

Tidligere trodde man at treverk var en av de viktigste kildene til klimagassen metan fra søppelfyllinger, men senere studier har vist at mengden er betydelig lavere enn antatt. Det kan også senke kvaliteten på grunnvannet, elver og innsjøer.

## Se også

* Trelast, konstruksjonsmateriale av treverk i forskjellige dimensjoner (høvlet og uhøvlet)

## Referanser

## Eksterne lenker

* Norsk institutt for skog og landskap
* Miljøstatus i Norge: Miljøgifter Arkivert 27. mai 2021 hos Wayback Machine.
* Miljødirektoratet: Kjemikalier
# Ű

**Ű** og **ű** (*U* med dobbel akutt aksent) er en bokstav som brukes på ungarsk. Akutt aksent brukes på ungarsk for å indikere at en vokal har lang lyd, mens en dobbel akutt aksent brukes for å indikere lang vokallyd for en vokal med tødler. Dette betyr at *ű* er en lang *ü*.
# Karelsk

*«Karelsk» kan også referere til karelere.*

| Karelsk |
| --- |
| karjalan kieli |
|  |
| Brukt i | Russland, Finland  |
| Region |  Karelia |
| Antall brukere | 35 600 (2010) |
| Lingvistisk klassifikasjon | Uralsk Finsk-ugrisk Finsk-samisk Østersjøfinsk **Karelsk** |
| Skriftsystem | det latinske alfabetet  |
| Offisiell status |
| Offisielt i |  Karelia |
| Språkkoder |
| ISO 639-2 | krl  |
| ISO 639-3 | krl  |
| Glottolog | kare1335  |
|

---

 **Wikipedia på karelsk**  Karelsk på Wiktionary  |

**Karelsk** er et språk som hører til den østersjøfinske språkgrenen i den uralske språkfamilien. Karelsk snakkes av ca. 53 000 av de ca. 93 000 karelene i Russland, framforalt i Republikken Karelia. Dessuten er det en diaspora-gruppe i Tver oblast sørvest for Moskva, de er etterkommere av karelere som flyktet fra de svenske okkupantene på 1600-tallet. Karelsk språk er ikke det samme som karelske dialekter av finsk.

## Se også

* Karelen

## Referanser

## Eksterne lenker

* (en) Karelian language – kategori av bilder, video eller lyd på Commons

Denne artikkelen er en **spire**. Du kan hjelpe Wikipedia ved å utvide den.
# Poding

Eksempel på et podet tre.
**Poding** er sammenkobling av plantevev fra to forskjellige planter.

Vanligvis er det bare botanisk nær beslektede arter som kan podes. To eller flere planter kan podes sammen. En liten plantedel kan podes på en større ved hjelp av forskjellige teknikker.

Poding går ut på å få kontakt mellom floem og vaskulært kambium i grunnstamme og podekvist.

Noen sorter og krysninger har vanskelig for å sette frø, og noen kan ikke stiklingsformeres. I disse tilfellene er poding velegnet.

## Podevoks

Sårstedet er utsatt for uttørking og soppangrep og må dekkes av en podevoks. Podevoks inneholder vanligvis bivoks, harpiks og talg med mer. Det finnes flere oppskrifter på podevoks med forskjellige tilsetningsstoffer. Bivoks kan også til en viss grad brukes alene. Podevoks deles ofte inn i to typer, kaldtflytende og varmtflytende, etter om de er flytende i romtemperatur eller krever oppvarming.

Podekvisten bindes fast med strikk eller bast som skal morkne når podingen er fullstendig.

## Referanser
# Volgatyskere

Etniske tyskere fra Volgaområdet i en flyktningleir i Schneidemühl i Tyskland i 1920.
**Volgatyskere**, også kjent som **russlandstyskere**, var etniske tyskere som levde langs Volgaelven i den sørøstlige delen av europeisk Russland, rundt Saratov og videre sør. Volgatyskerne er etterkommere av tyskere som innvandret til Russland på 1700-tallet, og fikk beholde sitt språk, kultur, tradisjoner, og kirker. I løpet av 1800-tallet og 1900-tallet emigrerte mange til Nord- og Sør-Dakota, og andre stater i vestlig USA, samt Canada og Sør-Amerika (hovedsakelig Argentina og Brasil).

De fikk en egen autonom sovjetrepublikk i 1924 (Volgatyskernes autonome sosialistiske sovjetrepublikk). Etter den tyske invasjonen av Sovjetunionen i 1941 ble volgatyskerne sett på som potensielle kollaboratører. Republikken ble oppløst og innbyggerne ble deportert til Sentral-Asia og Sibir, hvor mange tusen døde. Etter krigen ble noen tyskere fordrevet til Vesten. Ved slutten av 1980-årene flyttet mange etniske tyskere som fortsatt befant seg i Sovjetunionen til Tyskland.

## Se også

* Baltiske tyskere
* Fordrivelsen av tyskere etter annen verdenskrig
* Bessarabiske tyskere
* Liste over regjeringssjefene i Volgatyskernes autonome sosialistiske sovjetrepublikk

## Referanser
# Prosa

*For tidsskriftet, se Prosa (tidsskrift)*
**Prosa** (fra lat. *prosa*, «rett frem», og *oratio*, «tale») betegner språklig fremstilling i ubunden, ikke-metrisk form, som en formell karakteristikk av tekster som en motsetning til poesi og drama.

I dag brukes ordet mest som synonym eller samlebetegnelse for episke tekster i form av romaner og noveller.

*Prosaisk* brukes i overført betydning om noe kjedelig, nedtonet, dagligdags eller lite entusiastisk, som motsetning til *poetisk*.
# Freedom in the World

Kart som viser nivåene definert av Freedom House for 2010.Dette kartet reflekterer funnene i Freedom Houses undersøkelse (2008) Freedom in the World, som tok for seg verdensfrihet i 2007.
  Fri
  Delvis fri
  Ikke fri
Freedom in the World er en årlig rapport utgitt av Freedom House, som forsøker å måle graden av demokrati og politisk frihet i verdens stater, samt i viktige omstridte territorier rundt om i verden. Rapporten gir årlig oppdatert oversikt som representerer nivåene av politiske rettigheter og sivil frihet i enhver stat og ethvert territorium, på en skala fra én (friest) til syv (minst fri). Ut ifra disse rangeringene klassifiseres landene som «fri», «delvis fri» eller «ikke fri». Dette brukes ofte av forskere for å kunne måle demokrati og samsvarer i stor grad med flere andre målinger. Rapporten ble lansert i 1973. Det er noe debatt rundt nøytraliteten til Freedom House og metodene brukt for å få frem FITW-rapporter.
# RUS

**RUS** eller **rus** kan refere til:

## Tilstand

* Rus, mental og fysisk tilstand

## Fjernsyn

* *Rus* (TV-serie), norsk dokumentarserie

## Personer og steder

* Rus (folk), østeuropeisk folkegruppe
* Rus (Jaén), spansk by og kommune
* Ruse (by), bulgarsk by

## Koder

* rus, ISO 639-2-koden for det russiske språket
* RUS, ISO 3166-1 alfa-3-koden for den russiske føderasjon
* RUS, IATA-flyplasskoden for Marau lufthavn

Autoritetsdata
# Ungarsk forint

| Forint |
| --- |
| 1 forint  |
| Land |  Ungarn |
| Delt i | 100 filler |
| Valutakode | HUF |
| Innført | 1. august 1946 |

**Forint** er valutaen i Ungarn. 1 forint = 100 *filler*. Valutakoden er HUF, ungarsk forkortelse **Ft**.

Valutaen ble innført 1. august 1946 etter hyperinflasjonen av den tidligere myntfoten pengő 1945–1946. Navnet har sitt opphav i byen Firenze, der gullmynter har vært preget siden 1252 under navnet *fiorino d'oro*. I Ungarn ble *florentinus* (og senere *forint*), også basert på gull, benyttet fra 1325 under Karl I Robert av Ungarn.

I perioden 1857–1892 var forint også navnet på myntfoten i Østerrike-Ungarn.

Filler, en hundrededels forint, finnes ikke lenger. Den er spist opp av inflasjonen, og har ikke vært i sirkulasjon siden 1999.

## Eksterne lenker

* Ungarns nasjonalbank – vekslingskurser (engelsk)
* Bilder av nåværende og historiske sedler (engelsk)
# Romvandring

Edward White gjennomfører USAs første romvandring i 1965
Astronauten Bruce McCandless på romvandring i 1984.
Astronauten Bruce McCandless på romvandring noen få meter fra Challenger, uten å være knyttet til romfergen.
Bilde av Aleksei Leonov på verdens første romvandring i 1965
Romvandring på månen
Romvandring med bil (Lunar Roving Vehicle) på månen
En **romvandring** (på engelsk kalt både *spacewalk* og *EVA*, *extra-vehicular activity*) er når en romfarer oppholder seg i verdensrommet utenfor romfartøyet sitt. Begrepet brukes om all aktivitet utenfor romfartøyet under en romferd, både i verdensrommet og på overflaten til fremmede himmellegemer.

Det første mennesket som gjennomførte en romvandring var den sovjetrussiske kosmonauten Aleksej Leonov da han forlot romfartøyet «Voskhod 2» 18. mars 1965.

## Noen viktige datoer

* 18. mars 1965: Den sovjetrussiske kosmonauten Aleksej Leonov forlot romfartøyet «Voskhod 2» i verdednsrommet, og gjennomførte historiens første romvandring.
* 3. juni 1965: Under Gemini 4-ferden ble Edward White den første amerikaneren som gjennomførte en romvandring.
* 20. juli 1969: Den første månevandringen fant sted da månelandingsfartøyet «Eagle» (Ørnen) fra Apollo 11 brakte Neil Armstrong og Buzz Aldrin til månen.
* 7. januar 1984: Den første frittflyvende romvandringen (uten å være forankret til noe romfartøy) ble utført av astronauten Bruce McCandless da han svende fritt i verdensrommet ved hjelp av en Manned Maneuvering Unit (MMU).
* 25. juli 1986: Kosmonauten Svetlana Savitskaja ble den første kvinnelige romvandreren da hun oppholdt seg 3 timer og 35 minutter utenfor romstasjonen Saljut 7.
* 9. desember 1988: Ved det tre uker lange oppholdet på romstasjonen Mir ble franske Jean-Loup Chrétien den første romvandreren som ikke var amerikansk eller russisk.
* 12. desember 2006: Under byggingen av Den internasjonale romstasjonen ble den norskættede svensken Christer Fuglesang den første skandinaven som utførte en romvandring.

## Rekorder

* Romvandringen med lengst varighet er på 8 timer og 56 minutter, og ble utført av den amerikanske astronauten Susan J. Helms 11. mars 2001.
* Anatolij Solovjev har rekordene for både antall romvandringer (16) og for den totale lengden romvandringer (82 timer og 22 minutter).

## Referanser

## Kilder

* NASA: What Is a Spacewalk? (publisert 1. februar 2017) Besøkt 15. oktober 2017
# Kharijitter

**Kharijitter** eller *khawarijer* (arabisk: خوارج, Khawārij, singularis Khārijī, «de som trer ut», *separatister*) var medlemmer av en islamsk sekt i det sørlige Mesopotamia, på slutten av 600-tallet og begynnelsen av 700-tallet. Sekten hadde sitt sentrum i Basra, og skilte seg ut fra såvel sunni som sjiitter.

Sekten besto hovedsakelig av medlemmer av Banu Tamim stammen fra najd, og ble dannet i de urolige årene etter profeten Muhammeds død, da det var stadige kamper om politisk hegemoni. Mordet på den tredje kalifen Uthman i 656 ble fulgt av en maktkamp mellom Ali og Uthmans slektning Mu'awiya. Tilhengere fra begge siden møttes i 657 i slaget ved Siffin, der omkring 12 000 Kharijitter deltok i Alis hær. Etterhvert forlot imidlertid hæren for deretter å vende seg mot begge de stridende partene. De ble senere nedkjempet av Ali i slaget om Naharwan. Sekten overlevde imidlertid nederlaget, og et medlem sto bak mordet på Ali år 661.

Den kharijittiske teologien var radikal og fundamentalistisk og stilte krav om en kompromissløs etterfølgelse etter deres tolkning av Koranens lære. De ekstreme kharijittene anså alle muslimer som ikke er en Kharijitt for å være vantro kafirer og hyklere, som man ustraffet kunne ta livet av. (En skikk som kalles takfir). Kharijittene bannlyste alle som begikk «grove synder», og med det mente de alt som sto i motsetning til Koranens ord. Kharijittene mente at bare de frommeste borgerne skulle ha lov til å utøve politisk makt, noe som førte til at sekten i hele sin levetid var splittet politisk.

Etterhvert ble sekten mer pragmatisk innstilt overfor hovedretningene innen islam. Deres hovedstad Basra ble 690-730 et viktig teologisk sentrum som tiltrakk seg mange av dem som ville gjøre opprør mot det sunnitiske kalifatet. De inspirerte mange muslimske utbrytergrupper, slik som rustamid-dynastiet, sufriene og andre opprør i Maghreb-området.

Den «kharijittiske» sekten som fremdeles eksisterer, ibadi, avviser å bli karakterisert som kharijitter, selv om de har mange fellestrekk. De utgjør en betydelig del av befolkningen i Oman, og det finnes også små grupper i Mzab-området i Algerie, på Djerba i Tunisia og Nafusa-fjellene i Libya.

I vår tid blir terroristgrupper som agiterer for takfir iblant kalt *ny-kharijitter*, eksempler på dette er Groupe Islamique Armée i Algerie og Takfir wal-Hijra i Egypt.

## Eksterne lenker

* Ibadhi Islam site
* The Kharijites and their impact on contemporary Islam Arkivert 2. november 2011 hos Wayback Machine.
# National Science Foundation

| National Science Foundation |
| --- |
| **NSF** |
|  |
|  |
| Offisielt navn | National Science Foundation |
| Etablert | 1950 |
| Direktør | France A. Córdova |
| Hovedkontor | Arlington, Virginia, U.S. |
| Tjenester | Finansiere grunnforskning |
| Motto | Where Discoveries Begin |
| Budsjett |
USD 7,46 mrd i 2016 |
| Ansatte |
1700 |
| Flagg |
|  |
| Nettsted |  |
|  |

**National Science Foundation** (**NSF**) er et offentlig organ i USA som støtter grunnleggende forskning og utdanning i alle ikke-medisinske felt av vitenskap og teknologi. Den medisinske forskningen dekkes av National Institutes of Health. Med et årlig budsjett på omkring USD 7,5 mrd. (2016), finansierer NSF cirka 24 % av den føderalt støttede grunnforskningen som utføres av universitetene i USA. På noen felt, som matematikk, informatikk, økonomi og samfunnsvitenskap, er NSF den viktigste kilden til nasjonal støtte.

Direktøren i NSF, underdirektøren og de 24 medlemmene i National Science Board (NSB) utpekes av presidenten og stadfestes av Senatet. Direktøren og underdirektøren er ansvarlige for administrasjon, planlegging og budsjett, i tillegg til daglige operasjoner, mens NSB møtes seks ganger årlig for å fastslå de generelle retningslinjene.

## Referanser

## Eksterne lenker

* (en) Offisielt nettsted

* (en) Mate-URL

* (en) National Science Foundation – kategori av bilder, video eller lyd på Commons
# Dorsum

Månekrateret Krieger og dets omgivelser viser dorsa i det omgivende månehavet og slyngede riller langs dets venstre side.
En **dorsum** (latinsk for *rygg*, i flertall *dorsa*) er en lav, slynget høyderygg som befinner seg på overflaten av en måne eller en planet. Betegnelsen brukes i selenografi og generelt i geografisk beskrivelse av måner og planeters overfate. Dorsa er tektoniske dannelser som ble til ved at flytende basaltisk lava ble avkjølt og trakk seg sammen.

I nomenklaturen fra Den internasjonale astronomiske union benyttes navn på mennesker (primært kjente vitenskapspersoner) til å identifisere dorsa på Månen. På den måten er *Dorsa Burnet* oppkalt etter Thomas Burnet og *Dorsum Owen* etter George Owen av Henllys.

På månen finnes disse landskapsformasjonene i overflaten av dens månehav og kan strekke seg over flere hundre kilometer. De viser ofte omrisset av ringformede strukturer som er begravd under havet og følger havets omriss i et sirkulært mønster eller krysser over oppstikkende topper. De kalles noen ganger *årer* på grunn av deres likhet med vener som ligger under huden.

Der finnes også dorsa på Mars, for eksempel i Chryse Planitia, og på flere av de asteroidene som er blitt besøkt av romsonder. Man kjenner også til dorsa på Merkur og på et par av Jupiters og Saturns måner.